5. (
- Enne hääletust lõike 63 üle
Alojz Peterle
Hr president, sooviksin teavitada oma kolleege fraktsioonis PPE-DE, et osade kaupa hääletuse teises osas on viga. Õige otsus on "vastu", mitte "poolt".
- Enne hääletust lõike 69 üle
Cem Özdemir
Hr president, selle suulise muudatusettepaneku eesmärgiks on muuta tekst täpsemaks ja ajakohasemaks. Selle esitamisega olen täitnud ka variraportööri soovi. Loen selle ette inglise keeles:
raportöör. - "tervitab positiivse sammuna Usbekistani kriminaalkohtusüsteemi reformi suunas surmanuhtluse kaotamist käsitlevate seaduste heakskiitmist Usbekistani parlamendi poolt ning kohtutele volituse andmist vahistamismääruste väljastamiseks; nõuab, et kriminaalkohtusüsteem vaadataks põhjalikult läbi, mis edendaks tõhusalt kõnealuste reformide rakendamist."
(Parlament nõustus suulise muudatusettepanekuga.)
- Enne hääletust muudatusettepaneku 17 üle
Bernd Posselt
(DE) Hr president, enne lõpliku hääletamise juurde asumist sooviksin vaid lisada, et ma olen hämmingus, sest kõik mu "kollased" naabrid on kadunud. Vaid üks on alles.
President
Märgime selle protokolli, kuigi ma sooviksin, et selle kohta ei tehtaks märkusi.
